Paljude raskete ja krooniliste haiguste ravimite puhul tasub patsient omaosaluse 1,27 eurot ning haigekassa hüvitab kas 75 või 100% ülejäänust. Sellise kompenseerimise aluseks on Vabariigi Valitsuse kehtestatud loetelu rasketest haigustest ning konkreetsete ravimite kõrgema soodusmääraga kompenseerimise üle otsustab sotsiaalminister, kellele annab nõu Sotsiaalministeeriumi ravimikomisjon.